Christopher Richard Mwashinga
Christopher R. Mwashinga, Jr (amezaliwa Januari 9, 1965) ni mchungaji, mwanateolojia, mwandishi wa vitabu na mshairi kutoka nchi ya Tanzania anayeishi nchini Marekani. Amechapisha vitabu vya mashairi, teolojia, utume na historia ya dini. Mashairi yake yamechapishwa Singapore , Tanzania , Kenya na Marekani. Anaandika vitabu kwa lugha ya Kiingereza na Kiswahili. 
Alizaliwa akiwa mtoto wa tatu wa mzee Richard Male Mwashinga kutoka katika ukoo wa kichifu (Mwene) katika kitongoji cha Igawilo, jijini Mbeya, na mama Christine Mwaselela toka kitongoji cha Inyala, Mbeya, nchini Tanzania. Kwa miaka mingi wazazi wake waliishi katika eneo la Uyole ndani ya Jiji la Mbeya.
Christopher Richard Mwashinga
Pamoja na vitabu vya mashairi, ameandika vitabu vingine zaidi ya kumi ikiwa ni pamoja na: "Rays of Hope: Living to Make a Difference", "Enduring the Cross: Messages of Salvation and Hope", "Barua na Mashairi" ,"Mission Theology and a History of Christian Missions in East Africa" "Utume na Ukristo Katika Afrika Mashariki", "Uadventista Barani Afrika: Channgamoto na Fursa za Ukuaji", pamoja na mradi wa makusanyo ya kazi za Kiingereza za Christopher Mwashinga ("The Works of Christopher Mwashinga").